สวัสดีค่ะ หนูโดนเเมวที่เลี้ยงกัดค่ะ เคยฉีดวัคซีนพิษสุนัขบ้าและบาดทะยักมาครบคอร์สเมื่อ2ปีที่แล้วค่ะ ส่วนแมวหนูฉีดวัคซีนพิษสุนัขบ้ามาเมื่อ2เดือนก่อนค่ะ เมื่อกี้แมวหนูหงุดหงิดค่ะเค้าก็เลยกัดแขนหนูแล้วก็ข่วนด้วยค่ะ แผลค่อนข้างเยอะเลยค่ะ ปฐมพยาบาลเบื้องต้นแล้วค่ะ หนูบีบตรงแผลให้เลือดออกมาค่ะเเล้วฟอกสบู่ ใส่น้ำเกลือ เช็ดแอลกอฮอร์รอบแผลเรียบร้อย จากนั้นใส่ยาเบตาดีนแล้วค่ะ แบบนี้ต้องไปโรงพยาบาลมั้ยคะ ;-; อยากจะไปมากค่ะเเต่กลัวโควิด จังหวัดหนูเป็นพื้นที่สีแดงเข้มเลยค่ะ มีความจำเป็นต้องไปพบมั้ยคะ ;-;
สวัสดีค่ะ หากเป็นแมวที่เลี้ยงเอง และได้ฉีดวัคซีนพิษสุนัขบ้าไปแล้ว อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะแต่หากแมวตายไป ก็ให้รีบไปฉีดวัคซีนพิษสุนัขบ้าค่ะ ซึ่งแม้จะผ่านไป 4-5 วัน ก็ยังสามารถฉีดได้ทันอยู่ค่ะ โดยหากเคยฉีดครบคอร์สมาแล้วเมื่อ 2 ปีก่อน ก็ให้ฉีดกระตุ้นไป 2 เข็มค่ะส่วนวัคซีนบาดทะยัก หากเคยฉีดครบคอร์สมาแล้วเมื่อ 2 ปีก่อน ก็ยังไม่จำเป็นต้องฉีดเพิ่มอีกค่ะสำหรับแผลที่โดนกัดและ หากได้ฟอกทำความสะอาด และใส่ยาฆ่าเชื้อแล้ว ก็เช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากแผลบวมแดงอักเสบ แสดงว่าอาจเกิดการติดเชื้อแบคทีเรีย แนะนำควรไปพบแพทย์เพื่อรับยาปฏิชีวนะทานค่ะ